වසරේ අවසන් පොහොය දිනය ලෙස උඳුවප් පුර පසළොස්වක පොහොය දිනය වැදගත් වෙයි.මිහිඳු මාහිමියන් මෙරට භික්ෂු ශාසනය පිහිටුවීමෙන් පසු, දෙවනපෑතිස් රජුගේ ආරාධනයෙන් සංඝමිත්තා රහත් මෙහෙණින් වහන්සේ මෙරටට වැඩම කරන ලද්දේ මිහිඳු මහ රහතන් වහන්සේගේ උපදෙස් පරිද්දෙන්.එහිදී අනුලා දේවිය ප්‍රමුඛ කාන්තාවන් පන්සියයක් දෙනා පැවිදි දිවියට ඇතුළත් වූ අතර එය මෙරට භික්ෂුණී ශාසනයේ ආරම්භයි.එදින සංඝමිත්තා රහත් මෙහෙණින් වහන්සේ සමග හේමා, අග්ගමිත්තා,පබ්බතා ධම්මදාසි ඇතුළු භික්ෂූණීන් වහ්නසේ  එකොළොස් නමක් හා දහඅට කුලයට අයත් ශිල්පීන් මෙරටට පැමිණි බව ශාසන ඉතිහාසය දක්වයි.